**Transkript ipitanja novinara i odgovori potpredsjednika Vlade i ministra vanjskih poslova i evropskih integracija Igora Lukšića nakon sastanka sa sa generalnim direktorom Direktorata za proširenje EU Kristijanom Danijelsonom**

Podgorica, 21.10.2013.

**Pitanje novinara (TV CG):** U Pogorici je juče održana Parada ponosa. Organizatori kažu vrlo uspješno, uprkos brojnim neredima na ulicama Glavnog grada. Mene zanima kakva je vaša ocjena, kako se država pokazala u cijeloj toj priči i da li nas je u tom smislu jučerašnji događaj primakao Evropi?

**Potpredsjednik Lukšić:** Ja bih se u suštini pridružio ocjeni da je, ukoliko želimo u Crnoj Gori promovisanje svih oblika ljudskih prava i tolerancije, onda treba da se priviknemo i na ovakve događaje. I bez obzira kakav neko intimni stav ima, on mora da prihvati da svaka osoba, svaka jedinka u Crnoj Gori ali i svugdje u svijetu ima pravo na izražavanje svojih stavova potpuno slobodno. I to je evropski standard i država mora stati iza zaštite ljudskih prava i to sasvim sigurno ima određene veze i sa poglavljima koja se pregovaraju. Ali ovdje mislim da je suštinska veza ta da, treba da razumijemo, koncept ljudskih prava podrazumijeva prije svega tolerisanje i prihvatanje različitosti. Ja bih želio da iskoristim ovu priliku takođe da čestitam svim državnim organima, prije svega Ministarstvu unutrašnjih poslova i Upravi policije, jer mislim da su pokazali da su kadri da polože svaki test, pa i najteži. Imali ste u susret organizaciji povorke čitav niz bezbjednosnih rizika o kojima je javnost bila obaviještena i mislim, bez obzira na sve, da je Uprava policije i Ministarstvo unutrašnjih poslova adekvatno reagovalo. Ja mislim da su zapravo na ovom testu pali oni koji su otvoreno ili skriveno, između redova, zapravo legimitisali vandalizam i nasilje. Ja moram reći da su me oni najviše razočarali i da ovo treba da bude njima opomena da umjesto, da tražeći ugao da promovišu moral i određenu doktrinu, treba da prije svega pođu od toga da su svi ljudi jednaki i da je zapravo njihova misija da promovišu i zaštite sve ljude, jer je to ono što je zapravo božja volja. Dakle, mislim da su oni najviše pali na ispitu, da su oni najvećim dijelom odgovorni za dobar dio vandalizma koji je bio prisutan na pogoričkim ulicama juče.